pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-OECD ชื่นชมไทยประสบความสำเร็จรับมือกับโควิด-19
วันพุธที่ 8 กรกฎาคม 2563
OECD ชื่นชมไทยประสบความสําเร็จรับมือกับโควิด-19
วันพุธที่ 8 กรกฏาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
นายอังเคล กูเรีย เลขาธิการองค์การเพื่อความร่วมมือทางเศรษฐกิจและการพัฒนา หรือ OECD ชื่นชมมาตรการรับมือการแพร่ระบาดของโควิด-19 ของไทย ที่มีประสิทธิภาพและประสบผลสําเร็จเป็นอย่างดี ทําให้ยอดผู้ติดเชื้อและผู้เสียชีวิตลดลง โดยขณะนี้ประเทศไทยอยู่ระหว่างการพัฒนาวัคซีน และมีเป้าหมายผลิตวัคซีนใช้ได้เองภายในประเทศ และส่งออกสู่ตลาดโลก ทั้งนี้รัฐบาลไทยและ OECD ได้หารือถึงแนวทางการรับมือผลกระทบจากโควิด-19 ทั้งในด้านสาธารณสุข เศรษฐกิจ การค้า การเปลี่ยนแปลงธุรกิจ โดยเฉพาะวิสาหกิจขนาดกลางและขนาดย่อม และการท่องเที่ยว ซึ่งทั้งสองฝ่ายพร้อมกระชับความร่วมมือและทํางานร่วมกันอย่างใกล้ชิดในทุกมิติ เพื่อให้เกิดประโยชน์สูงสุดต่อคนไทยและประชาคมโลก
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ตามที่ปรากฏข่าวในโซเชียลมีเดีย กรณีรัฐบาลเตรียมมาตรการรองรับคนไทย&nbsp;7,000 คน ที่จะเดินทางกลับจากประเทศอิตาลี เป็นเรื่องจริงหรือไม่ ??
วันอังคารที่ 31 มีนาคม 2563
ตามที่ปรากฏข่าวในโซเชียลมีเดีย กรณีรัฐบาลเตรียมมาตรการรองรับคนไทย7,000 คน ที่จะเดินทางกลับจากประเทศอิตาลี เป็นเรื่องจริงหรือไม่ ??
รัฐบาลเตรียมการรองรับคนไทย7,000 คน ที่กลับจากอิตาลี จริงหรือ?
Q : ตามที่ปรากฏข่าวในโซเชียลมีเดีย กรณีรัฐบาลเตรียมมาตรการรองรับคนไทย7,000 คน ที่จะเดินทางกลับจากประเทศอิตาลี เป็นเรื่องจริงหรือไม่ ??
A : ไม่จริง เพราะตามข้อเท็จจริง ขณะนี้มีคนไทยในอิตาลีเพียง 30 คนเท่านั้น ที่แจ้งความประสงค์ขอกลับไทย ผ่านกระทรวงการต่างประเทศ ดังนั้นขอให้ประชาชนอย่าหลงเชื่อ และขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ
รัฐบาลไทย-ข่าวทำเนียบรัฐบาล-นายกฯ ห่วงประชาชนใช้น้ำช่วงหน้าแล้ง กำชับหน่วยงานราชการเร่งให้ความช่วยเหลือประชาชนให้มีน้ำใช้เพียงพออย่างต่อเนื่อง
วันศุกร์ที่ 10 เมษายน 2563
นายกฯ ห่วงประชาชนใช้น้ําช่วงหน้าแล้ง กําชับหน่วยงานราชการเร่งให้ความช่วยเหลือประชาชนให้มีน้ําใช้เพียงพออย่างต่อเนื่อง
นายกรัฐมนตรีห่วงประชาชนใช้น้ําช่วงหน้าแล้ง กําชับหน่วยงานราชการเร่งให้ความช่วยเหลือประชาชนให้มีน้ําใช้เพียงพออย่างต่อเนื่อง
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่าพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ภัยแล้งอย่างต่อเนื่องจากกองอํานวยการน้ําแห่งชาติ หรือ กอนช. ซึ่งมีพลเอกประวิตร วงษ์สุวรรณ รองนายกรัฐมนตรีเป็นประธาน ซึ่งหน่วยงานภายใต้ กอนช.ได้เตรียมมาตรการรองรับสถานการณ์น้ําหลากในฤดูฝน ปี 2563 แล้ว โดยกรมชลประทาน กรมทรัพยากรน้ํา การไฟฟ้าฝ่ายผลิตแห่งประเทศไทย และสถาบันสารสนเทศทรัพยากรน้ํา (องค์การมหาชน) ได้ตรวจสอบความพร้อมของอาคารชลศาสตร์ ระบบระบายน้ํา และสถานีโทรมาตร นอกจากนี้ กรมทางหลวง กรมทางหลวงชนบท การรถไฟแห่งประเทศไทยและกรมชลประทานเร่งดําเนินการตรวจสอบสิ่งกีดขวางทางน้ําและดําเนินการจัดการทําแผนงานปรับปรุงซ่อมแซมสิ่งกีดขวางทางน้ํา และดําเนินการปรับปรุงซ่อมแซมให้แล้วเสร็จทันฤดูฝนนี้ โดย GISTDA ตรวจสอบปริมาณวัชพืชผักตบชวาด้วยดาวเทียม และกรมโยธาธิการและผังเมืองจัดทําแผนงานและมอบหน่วยงานดําเนินการในทางน้ําที่รับผิดชอบให้เสร็จทันฤดูฝน
สําหรับการให้ความช่วยเหลือพื้นที่ประสบภัยแล้ง 24 จังหวัด การประปานครหลวง และกรมชลประทานได้แจกจ่ายน้ําอุปโภค-บริโภคให้กับประชาชนอย่างต่อเนื่อง กรมทรัพยากรน้ําบาดาลขุดเจาะบ่อบาดาล รวมสะสม 1,252 บ่อ การประปาส่วนภูมิภาค ดําเนินการแจกจ่ายน้ําสะอาดแล้ว จํานวน 54.15 ล้านลิตร กรมทรัพยากรน้ํา สนับสนุนน้ําสะอาด 10.33 ล้านลิตร กรมฝนหลวงและการบินเกษตร ปฏิบัติการฝนหลวงในพื้นที่รับน้ํา 7 อ่างเก็บน้ําในเขต จ.จันทบุรี จ.ระยอง และ จ.ชลบุรี เพิ่มน้ําต้นทุนในอ่างเก็บน้ําภาคตะวันออก
นายกรัฐมนตรีห่วงใยความเพียงพอของปริมาณน้ํา โดยเฉพาะเขตพัฒนาพิเศษภาคตะวันออก (EEC) ได้แก่ จ.ฉะเชิงเทรา จ.ระยอง และ จ.ชลบุรี ซึ่งมีการใช้น้ําหลายภาคส่วนทั้งอุปโภค-บริโภค เกษตรกรรม อุตสาหกรรม พาณิชยกรรม และการท่องเที่ยว สั่งการให้กระทรวงเกษตรฯ กําหนดมาตรการให้มีน้ําเพียงพอใช้อย่างต่อเนื่อง ร่วมกับกรมชลประทาน และมอบหมายให้ทุกภาคส่วนช่วยกันแก้ไขปัญหาการขาดแคลนน้ําระยะเร่งด่วน ได้แก่ การประปาส่วนภูมิภาค (กปภ.) และบริษัท จัดการและพัฒนาทรัพยากรน้ําภาคตะวันออก จํากัด (มหาชน) หรือ 'East Water' สนับสนุนน้ําเข้ามาเสริมในระบบกว่า 20 ล้าน ลบ.ม. อีกทั้งสถาบันน้ําและพลังงานเพื่อความยั่งยืน สภาอุตสาหกรรมแห่งประเทศไทย (ส.อ.ท.) ได้ขอความร่วมมือจากการนิคมอุตสาหกรรมแห่งประเทศไทย (กนอ.) ให้ภาคเอกชนร่วมกันลดการใช้น้ําลง 10% ตามแผนบริหารจัดการน้ําที่วางไว้เพื่อให้มีปริมาณน้ําเพียงพอถึงวันที่ 30 มิ.ย. 2563
พร้อมกันนี้ นายกรัฐมนตรีได้กําชับให้ช่วยเหลือบรรเทาความเดือดร้อนอย่างเต็มที่ตามแผนที่วางไว้ให้ครอบคลุมทุกมิติ เพื่อคลี่คลายปัญหาและขอความร่วมมือเกษตรกรให้เพาะปลูกหรืองดเว้นตามคําแนะนําของเจ้าหน้าที่ สําหรับประชาชนทั่วไปร่วมกันใช้น้ําอย่างประหยัด
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิและเสรีภาพ พิจารณาคำขอช่วยเหลือผู้เสียหาย และจำเลยในคดีอาญา ครั้งที่ ๑/๒๕๖๐ รวมเป็นเงิน กว่า ๓๘ ล้านบาท
วันจันทร์ที่ 30 มกราคม 2560
กระทรวงยุติธรรม โดยกรมคุ้มครองสิทธิและเสรีภาพ พิจารณาคําขอช่วยเหลือผู้เสียหาย และจําเลยในคดีอาญา ครั้งที่ ๑/๒๕๖๐ รวมเป็นเงิน กว่า ๓๘ ล้านบาท
นางกรรณิการ์ แสงทอง รองปลัดกระทรวงยุติธรรม หัวหน้ากลุ่มภารกิจด้านบริหารความยุติธรรม เป็นประธานการประชุมพิจารณาคําขอช่วยเหลือผู้เสียหายและจําเลยในคดีอาญา ครั้งที่ ๑/๒๕๖๐
เมื่อวันพุธที่ ๒๕ มกราคม ๒๕๕๙ เวลา ๐๙.๓๐ น.
ณ ห้องประชุมไชยานุกิจ ชั้น ๓ กรมคุ้มครองสิทธิและเสรีภาพ
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นางกรรณิการ์ แสงทอง รองปลัดกระทรวงยุติธรรม หัวหน้ากลุ่มภารกิจด้านบริหารความยุติธรรม
เป็นประธานการประชุมพิจารณาคําขอช่วยเหลือผู้เสียหายและจําเลยในคดีอาญา
ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่าย
แก่จําเลยในคดีอาญา พ.ศ.๒๕๔๔ และที่แก้ไขเพิ่มเติม (ฉบับที่ ๒) พ.ศ. ๒๕๕๙ ครั้งที่ ๑/๒๕๖๐
โดยมี กรรมการผู้ทรงคุณวุฒิ ข้าราชการ และเจ้าหน้าที่กรมคุ้มครองสิทธิและเสรีภาพ เข้าร่วม ฯ
สําหรับการประชุมในครั้งนี้ คณะกรรมการฯ ได้พิจารณาคําขอรับความช่วยเหลือทางการเงิน
แก่ผู้เสียหายและจําเลยในคดีอาญา จํานวนทั้งสิ้น ๑,๐๗๓ เรื่อง
โดยพิจารณาจ่ายฯ จํานวน ๖๙๔ เรื่อง รวมเป็นเงินทั้งสิ้น ๓๘,๓๘๙,๗๘๒.๖๐ บาท ดังนี้
๑. พิจารณาคําขอค่าทดแทนและค่าใช้จ่ายแก่จําเลย จํานวน ๖๖ เรื่อง
พิจารณาจ่ายฯ จํานวน ๘ เรื่อง เป็นเงิน ๑,๑๒๐,๐๔๐ บาท
๒.พิจารณาคําขอค่าตอบแทนแก่ผู้เสียหาย จํานวน ๑,๐๐๗ เรื่อง
พิจารณาจ่ายฯ จํานวน ๖๘๖ เรื่อง เป็นเงิน ๓๗,๒๖๙,๗๔๒.๖๐ บาท
รัฐบาลไทย-ข่าวทำเนียบรัฐบาล-รองฯ วิษณุฯ เป็นประธานการประชุมคณะกรรมการอำนวยการอนุรักษ์และพัฒนาพุทธมณฑลฝ่ายสงฆ์และฝ่ายฆราวาส ครั้งที่ 1/2560
วันศุกร์ที่ 8 กันยายน 2560
รองฯ วิษณุฯ เป็นประธานการประชุมคณะกรรมการอํานวยการอนุรักษ์และพัฒนาพุทธมณฑลฝ่ายสงฆ์และฝ่ายฆราวาส ครั้งที่ 1/2560
นายวิษณุ  เครืองาม รองนายกรัฐมนตรี เป็นประธานการประชุมคณะกรรมการอํานวยการอนุรักษ์และพัฒนาพุทธมณฑลฝ่ายสงฆ์และฝ่ายฆราวาส โดยที่ประชุมรับทราบรายงานผลการศึกษาของคณะกรรมกรรมาธิการขับเคลื่อนการปฏิรูปประเทศ เรื่อง “การพัฒนาพุทธมณฑลฯ
วันนี้ (8 กันยายน 2560) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการอํานวยการอนุรักษ์และพัฒนาพุทธมณฑลฝ่ายสงฆ์และฝ่ายฆราวาส ครั้งที่ 1/2560 ซึ่งมีสาระสําคัญ ดังนี้ ที่ประชุมรับทราบรายงานผลการศึกษาของคณะกรรมกรรมาธิการขับเคลื่อนการปฏิรูปประเทศ เรื่อง “การพัฒนาพุทธมณฑลให้เป็นศูนย์กลางพระพุทธศาสนาโลก” โดยมีประเด็นหลัก ดังนี้ 1. หน่วยงานที่เกี่ยวข้องและมีอํานาจหน้าที่โดยตรง คือ คณะกรรมการอํานวยการอนุรักษ์และพัฒนาพุธมณฑล โดยควรดําเนินการแต่งตั้งคณะอนุกรรมการ ฯ ประกอบด้วยผู้เชี่ยวชาญต่าง ๆ จัดทําแผนแม่บทการพัฒนา เพื่อให้การพัฒนาพุทธมณฑลได้รับการขับเคลื่อนอย่างเป็นรูปธรรมจากภาครัฐและภาคเอกชน 2. แผนแม่บทควรมีการพิจารณาแนวความคิดหรือประเด็นการพิจารณาในเรื่องต่าง ๆ ให้ชัดเจนและครอบคลุม ประกอบด้วย การกําหนดเป้าหมายการพัฒนาต้องให้ชัดเจน มีการพิจารณาความพร้อม ศักยภาพ ประวัติศาสตร์พุทธมณฑล และประเทศไทยควบคู่กันไปด้วย กําหนดขอบเขตพื้นที่แต่ละบริเวณให้ชัดเจน ด้านภูมิทัศน์และด้านภูมิสถาปัตยกรรม ควรสอดคล้องกับความเป็นพุทธสถาน และมีความสัมพันธ์ด้านประวัติศาสตร์และโบราณคดี รวมทั้งมีความสอดคล้องเป็นไปในทิศทางเดียวกันทั้งพื้นที่ และ 3. ต้องกําหนดผู้รับผิดชอบหลักและหน่วยงานสนับสนุนให้ชัดเจนทั้งในเรื่องการบริหารจัดการพื้นที่และการจัดกิจกรรม หรือโครงการต่าง ๆ เพื่อดึงดูดใจให้ประชาชน องค์กร หรือหน่วยงานทั้งภายในประเทศและต่างประเทศเข้ามาใช้พื้นที่ หรือร่วมกิจกรรมต่าง ๆ
นอกจากนี้ ที่ประชุมรับทราบความก้าวหน้าการก่อสร้างอาคารปฏิบัติธรรมโพธิญาณมหาวิชชาลัย เมื่อเสร็จแล้ว จะสามารถรองรับพระสงฆ์และพุทธศาสนิกชนได้ครั้งละประมาณ 3,000 รูป/คน เพื่อใช้เป็นสถานที่ปฏิบัติวิปัสนากรรมฐาน และที่ประชุมยังได้รับทราบการสร้างเมรุมาศจําลองพุทธมณฑลใช้ดําเนินการจัดพิธีถวายดอกไม้จันทน์ ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ณ พุทธมณฑล ซึ่งทุกฝ่ายได้เร่งดําเนินการอยู่ให้แล้วเสร็จทันเวลา
พร้อมกันนี้ ที่ประชุมได้พิจารณาและอนุมัติในหลักการร่างแผนแม่บทการพัฒนาพุทธมณฑลสู่การเป็นศูนย์กลางทางพระพุทธศาสนาโลก ทั้งนี้ที่ประชุมให้ตั้งคณะกรรมการทํางาน และเพิ่มเติมในส่วนรายละเอียดต่าง ๆ อาทิ เป็นศูนกลางการเรียนรู้ด้านพุทธศาสนา หรือรูปแบบเป็นศูนย์การท่องเที่ยวเชิงธรรมะ โดยให้คณะทํางานไปหารือสรุป และนํามาเสนอในการประชุมครั้งต่อไป
...............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-SME D Bank ห่วงใยสุขภาพความปลอดภัยของพนักงาน เริ่มแผนทำงานที่บ้านตั้งแต่ 23 มี.ค. เป็นต้นไป เพื่อป้องกันการแพร่ระบาดโควิด-19
วันจันทร์ที่ 23 มีนาคม 2563
SME D Bank ห่วงใยสุขภาพความปลอดภัยของพนักงาน เริ่มแผนทํางานที่บ้านตั้งแต่ 23 มี.ค. เป็นต้นไป เพื่อป้องกันการแพร่ระบาดโควิด-19
SME D Bank  เริ่มแผน BCP ตั้งแต่วันที่ 23 มี.ค. เป็นต้นไป ให้พนักงานบางส่วนของ สนง.ใหญ่ และสาขา ทํางานที่บ้าน (Work from Home) เหลื่อมเวลาการทํางานลดความแออัดในการใช้สถานที่ ป้องกันการแพร่ระบาดของโควิด -19
นางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า ด้วยสถานการณ์การแพร่ระบาดของเชื้อไวรัสโคโรน่า 2019 (โควิด -19) มีแนวโน้มที่จะระบาดในวงกว้าง นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานกรรมการ ธพว. มีความห่วงใยสุขภาพและความปลอดภัยของพนักงาน ธพว. รวมถึง ต้องการเป็นส่วนหนึ่งในการป้องกันการลุกลามของสถานการณ์ดังกล่าว จึงได้มอบนโยบายให้ ธพว. ดําเนินตามแผนรองรับการดําเนินธุรกิจอย่างต่อเนื่อง (Business Continuity Plan : BCP) พิจารณาให้พนักงาน ธพว. ในสํานักงานใหญ่ และสาขา บางส่วนปฏิบัติงานที่บ้าน (Work from Home) ได้ตามความเหมาะสม หรือเหลื่อมเวลาทํางานไม่ต้องเดินทางพร้อมกัน ช่วยลดความแออัดในการใช้สถานที่ต่างๆ
ทั้งนี้ ธพว. นําระบบเทคโนโลยีสารสนเทศมาใช้ในการทํางาน เช่น การประชุมผ่านระบบวิดีโอคอนเฟอเรนซ์ วิดีโอคอลและแอพลิเคชันต่างๆ โดยจะเริ่มดําเนินมาตรการ Work from Home ตั้งแต่วันจันทร์ที่ 23 มีนาคม 2563 นี้เป็นต้นไป
นางสาวนารถนารี รัฐปัตย์ กล่าวต่อว่า การปรับการทํางานดังกล่าว ธพว. ยังสามารถให้บริการลูกค้าได้ต่อเนื่อง เพราะได้วางแผน BCP มาล่วงหน้า โดยก่อนหน้านี้ จัดแบ่งพนักงานระดับสําคัญ (key person) ทั้งระดับผู้บริหารและเจ้าหน้าที่ปฏิบัติการจากสํานักงานใหญ่ ในฝ่ายงานสําคัญด้านบริการลูกค้า เช่น พิธีการสินเชื่อ บัญชีสินเชื่อ บริหารเงิน ระบบสารสนเทศ สาขาพหลโยธิน และ Call Center เป็นต้น ย้ายไปทํางานยังสถานที่ทํางานสํารอง (DR-Site) ตั้งอยู่ที่อาคารพรีเมียร์เพลส ซ.พรีเมียร์ 2 ถ.ศรีนครินทร์ รวมถึงกระจายไปยังสาขา ธพว. ในพื้นที่ของกรุงเทพฯ และรอบนอกกรุงเทพฯ เช่น สาขาสุขุมวิท62 สาขาจตุจักร สาขานนทบุรี สาขาสมุทรปราการ และสาขานครปฐม เป็นต้น ลูกค้าสามารถติดต่อสอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-ไทยและนิวซีแลนด์ร่วมขับเคลื่อนความร่วมมือทั้งในกรอบทวิภาคีและภูมิภาค
วันอาทิตย์ที่ 3 พฤศจิกายน 2562
ไทยและนิวซีแลนด์ร่วมขับเคลื่อนความร่วมมือทั้งในกรอบทวิภาคีและภูมิภาค
ไทยและนิวซีแลนด์ร่วมขับเคลื่อนความร่วมมือทั้งในกรอบทวิภาคีและภูมิภาค
วันนี้ (วันอาทิตย์ที่ 3 พฤศจิกายน 2562) เวลา 15.50 น. ณ ห้อง Sappire 108 ชั้น 1 อาคารอิมแพค ฟอรั่ม เมืองทองธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พบปะหารือกับนางสาวจาซินดา อาร์เดิร์น (The Right Honourable Jacinda Ardern, MP) นายกรัฐมนตรีนิวซีแลนด์ ระหว่างการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง ภายหลังเสร็จสิ้น ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี สรุปสาระสําคัญการหารือดังนี้
นายกรัฐมนตรียินดีที่ความสัมพันธ์ระหว่างไทย-นิวซีแลนด์เป็นไปด้วยดีและราบรื่น และถือโอกานี้เชิญนายกรัฐมนตรีนิวซีแลนด์เยือนไทยอย่างเป็นทางการในโอกาสที่สะดวกในอนาคตอันใกล้ ทั้งในโอกาสนี้ นายกรัฐมนตรีได้กล่าวถึงความร่วมมือทางเศรษฐกิจ ที่ไทยและนิวซีแลนด์สามารถผลักดันและขยายผลให้เกิดประโยชน์ระหว่างกัน เช่น การแลกเปลี่ยนความเชี่ยวชาญและประสบการณ์การเพิ่มมูลค่าสินค้าเกษตร ซึ่งตรงกับนโยบายการส่งเสริม Smart Farmer ของไทยแนวปฏิบัติที่ดีของนิวซีแลนด์ในด้านการบริหารการศึกษา โดยเฉพาะการส่งเสริมการเรียนรู้ตลอดชีวิต และการส่งเสริมการท่องเที่ยว ซึ่งขอให้นิวซีแลนด์พิจารณาเกี่ยวกับขั้นตอนการขอวีซ่า หรือการยกเว้นวีซ่าเพื่ออํานวยความสะดวกแก่นักท่องเที่ยว ซึ่งนายกรัฐมนตรีนิวซีแลนด์ได้แสดงความเห็นด้วยและให้เจ้าหน้าที่พิจารณาต่อไป
นายกรัฐมนตรีนิวซีแลนด์ประสงค์ขยายความร่วมมือด้านความมั่นคงกับไทย และเพิ่มบทบาทของนิวซีแลนด์ในอนุภูมิภาคลุ่มน้ําโขง โดยเฉพาะอย่างยิ่งในสาขาที่เป็นประโยชน์ร่วมกัน เช่น ความมั่นคง การค้าการลงทุน การพัฒนาที่ยั่งยืน และเจตนารมณ์ของนิวซีแลนด์ที่จะเข้าร่วมเป็นหุ้นส่วนเพื่อการพัฒนาของ ACMECS
ในโอกาสนี้ ทั้งสองฝ่ายได้หารือในประเด็นระหว่างประเทศที่เป็นประเด็นท้าทาย ได้แก่ การเสริมสร้างความเข้มแข็งของสตรี ความเท่าเทียมกันทางเพศสภาพ การอนุรักษ์สิ่งแวดล้อมและ การรับมือกับการเปลี่ยนแปลงสภาพภูมิอากาศ การบรรเทาภัยพิบัติและการให้ความช่วยเหลือ ทางมนุษยธรรม และการจัดการปัญหาขยะพลาสติกและขยะทะเล พร้อมทั้งยินดีที่สมาชิก RCEP ทุกประเทศต่างร่วมมือกันอย่างเต็มที่ทําให้การเจรจา RCEP มีความคืบหน้าสามารถสรุปผลการเจรจาในประเด็นสําคัญได้
รัฐบาลไทย-ข่าวทำเนียบรัฐบาล-นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม ร่วมการประชุมรัฐมนตรีวัฒนธรรม ในการประชุมสมัยสามัญขององค์การยูเนสโก ครั้งที่ ๔๐
วันพุธที่ 20 พฤศจิกายน 2562
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม ร่วมการประชุมรัฐมนตรีวัฒนธรรม ในการประชุมสมัยสามัญขององค์การยูเนสโก ครั้งที่ ๔๐
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม ร่วมการประชุมรัฐมนตรีวัฒนธรรม (Forum of the Ministers of Culture) ในการประชุมสมัยสามัญขององค์การยูเนสโก ครั้งที่ ๔๐ (40 th General Conference UNESCO)
เมื่อวันที่ ๑๙ พฤศจิกายน ๒๕๖๒ เวลา ๐๙.๐๐ น. (เวลาท้องถิ่น) สาธารณรัฐฝรั่งเศส นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมาย นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม ร่วมการประชุมรัฐมนตรีวัฒนธรรม (Forum of the Ministers of Culture) ในการประชุมสมัยสามัญขององค์การยูเนสโก ครั้งที่ ๔๐ (40 th General Conference UNESCO) ณ สํานักงานใหญ่องค์การยูเนสโก กรุงปารีส สาธารณรัฐฝรั่งเศส โดยมี Mr. Audrey Azoulay ผู้อํานวยการการศึกษาวิทยาศาสตร์และวัฒนธรรม (UNESCO ) เป็นประธานเปิดการประชุม และมีผู้บริหารและเจ้าหน้าที่กระทรวงวัฒนธรรมแห่งราชอาณาจักรไทย รัฐมนตรีวัฒนธรรม ผู้บริหารระดับสูงที่รับผิดชอบด้านวัฒนธรรม ๑๓๙ ประเทศ อาทิ จีน ญี่ปุ่น ฝรั่งเศส อิตาลี รัสเซีย เข้าร่วม ทั้งนี้ ในฐานะผู้แทนกระทรวงวัฒนธรรมแห่งราชอาณาจักรไทยได้กล่าวถ้อยแถลงแก่ที่ประชุมฯ ในหัวข้อ “การลงทุนในด้านวัฒนธรรมและความคิดสร้างสรรค์เพื่อการจ้างงานและการพัฒนาที่ยั่งยืน (Investing in culture and creativity for sustainable development and employment)” เพื่อแลกเปลี่ยนวิสัยทัศน์ และร่วมวางนโยบายและยุทธศาสตร์ด้านวัฒนธรรมในระดับนานาชาติ และเพื่อให้วัฒนธรรมเป็นเครื่องมือในการบรรลุเป้าหมายการพัฒนาที่ยั่งยืน ค.ศ. ๒๐๓๐
รัฐบาลไทย-ข่าวทำเนียบรัฐบาล-รองนายกฯ ประจิน หนุนกระทรวงดิจิทัลฯ จับมือ หัวเว่ย ร่วมพัฒนาอุตสาหกรรมดิจิทัล
วันพุธที่ 22 พฤศจิกายน 2560
รองนายกฯ ประจิน หนุนกระทรวงดิจิทัลฯ จับมือ หัวเว่ย ร่วมพัฒนาอุตสาหกรรมดิจิทัล
รองนายกฯ
พลอากาศเอก ดร.ประจิน จั่นตอง รองนายกรัฐมนตรี พร้อมด้วย ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอี) ร่วมเป็นสักขีพยานการลงนามบันทึกความเข้าใจว่าด้วยความร่วมมือระหว่างภาครัฐและภาคเอกชนด้านการเปลี่ยนผ่านทางดิจิทัลเพื่อขับเคลื่อนนโยบายไทยแลนด์ 4.0 (Public-Private Collaboration on Digital Transformation to Move Thailand 4.0 Forward) ระหว่างสํานักงานปลัดกระทรวงดิจิทัลฯ กับ บริษัท หัวเว่ย เทคโนโลยี่ (ประเทศไทย) จํากัด โดยมีวัตถุประสงค์เพื่อการพัฒนาข้อมูลเชิงลึกเกี่ยวกับขอบเขตเรื่อง Cloud และ Big Data ให้เป็นไปตามแผนพัฒนาเศรษฐกิจและสังคมแห่งชาติของไทย รวมทั้งการพัฒนาแพลตฟอร์มแลกเปลี่ยนข้อมูล Big Data และการลงทุนในอนาคตด้าน Cloud Computing พร้อมส่งเสริมการเป็นหุ้นส่วนภาครัฐและภาคเอกชนในด้านการพัฒนาทุนมนุษย์ระหว่างหัวเว่ยและหน่วยงานต่างๆ ตลอดจนการเพิ่มขีดความสามารถด้านเทคโนโลยีสารสนเทศและการสื่อสาร เมื่อวันที่ 17 พฤศจิกายน 2560 ณ โรงแรมเดอะระวีกัลยา แบงค็อก เวลล์เนส คูซีน รีสอร์ท ถนนกรุงเกษม เขตพระนคร กรุงเทพฯ
*************************
รัฐบาลไทย-ข่าวทำเนียบรัฐบาล-ออมสิน ช่วยผู้ค้ารายย่อย ดันเศรษฐกิจชุมชน จัดตลาดนัดประชารัฐวายุภักษ์รักประชาชน ครั้งที่ 1 ปี 2561 พร้อมตะลุยภูมิภาคจัด “ตลาดนัดประชารัฐออมสินทั่วถิ่นไทย” 10 จังหวัดทั่วประเทศ
วันจันทร์ที่ 2 เมษายน 2561
ออมสิน ช่วยผู้ค้ารายย่อย ดันเศรษฐกิจชุมชน จัดตลาดนัดประชารัฐวายุภักษ์รักประชาชน ครั้งที่ 1 ปี 2561 พร้อมตะลุยภูมิภาคจัด “ตลาดนัดประชารัฐออมสินทั่วถิ่นไทย” 10 จังหวัดทั่วประเทศ
ธนาคารออมสินเปิดงานตลาดนัดประชารัฐวายุภักษ์รักประชาชน ประจําปี 2561 ช่วยเหลือผู้มีรายได้น้อย ผู้ค้ารายย่อย หรือลูกค้าสถาบันการเงินของรัฐ ให้มีพื้นที่ในการประกอบอาชีพ โดยมีนายชาติชาย พยุหนาวีชัย ผู้อํานวยการธนาคารออมสิน เป็นประธาน
วันนี้ (2 เมษายน 2561) ณ ลานหน้าอาคาร 10 ธนาคารออมสิน สํานักงานใหญ่ ได้มีพิธีเปิดงานตลาดนัดประชารัฐวายุภักษ์รักประชาชน ประจําปี 2561 ช่วยเหลือผู้มีรายได้น้อย ผู้ค้ารายย่อย หรือลูกค้าสถาบันการเงินของรัฐ ให้มีพื้นที่ในการประกอบอาชีพ โดยมี นายชาติชาย พยุหนาวีชัย ผู้อํานวยการธนาคารออมสิน เป็นประธาน พร้อมด้วยผู้บริหารสถาบันการเงินของรัฐอย่างพร้อมเพรียง
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามนโยบายกระทรวงการคลัง และมติที่ประชุมคณะกรรมการสถาบันการเงินของรัฐ ต้องการช่วยเหลือผู้มีรายได้น้อย ผู้ค้ารายย่อย หรือลูกค้าสถาบันการเงินของรัฐได้มีพื้นที่ในการประกอบอาชีพ เป็นการกระตุ้นเศรษฐกิจ เพิ่มปริมาณเงินหมุนเวียนในระบบเศรษฐกิจ ด้วยการจัดงาน “ตลาดนัดประชารัฐวายุภักษ์รักประชาชน” หมุนเวียนทุกสถาบันการเงินของรัฐ โดยปี 2561 กําหนดจัดขึ้นครั้งแรกที่ธนาคารออมสินสํานักงานใหญ่ ระหว่างวันที่ 2-5 เมษายน 2561 โดยมีสถาบันการเงินของรัฐทุกแห่งส่งผู้ประกอบการร้านค้าเข้าร่วมงานรวมจํานวน 102 ร้านค้า
ขณะเดียวกัน ธนาคารออมสินยังมีโครงการจัดพื้นที่ให้ผู้ค้ารายย่อยทั่วประเทศ ได้ค้าขายโดยไม่คิดค่าใช้จ่าย ในโครงการ “ตลาดนัดประชารัฐออมสินทั่วถิ่นไทย” เพื่อเป็นการส่งเสริมเศรษฐกิจฐานราก และ SMEs ส่งเสริมช่องทางการจําหน่ายสินค้า เสริมสร้างความเข้มแข็งให้แก่ผู้ประกอบการของชุมชน อีกทั้งเพื่อเป็นการกระตุ้นและขับเคลื่อนเศรษฐกิจให้เป็นไปอย่างต่อเนื่อง สอดคล้องกับนโยบายการแก้ไขปัญหาความยากจนของรัฐบาล อันจะส่งผลให้ชุมชนในระดับฐานรากมีความเข้มแข็งและมีคุณภาพชีวิตที่ดีขึ้นอย่างยั่งยืน โดยได้จัดอย่างต่อเนื่องเป็นปีที่ 5 ปี 2561 นี้กําหนดจัด 10 ครั้ง โดยจะเริ่มครั้งแรกที่จังหวัดพังงา ในวันที่ 20-21 เมษายน 2561
“ธนาคารออมสินพร้อมที่จะสนับสนุนโครงการที่ช่วยส่งเสริมเศรษฐกิจฐานราก อันจะส่งผลให้ชุมชนในระดับฐานรากมีความเข้มแข็ง ประชาชนมีคุณภาพชีวิตที่ดีขึ้น รวมถึงสร้างความสุขให้แก่ประชาชนอย่างต่อเนื่อง จึงขอเชิญชวนมาเที่ยวงานและจับจ่ายซื้อสินค้าภายในงานกัน เพื่อเม็ดเงินจะได้หมุนเวียนหล่อเลี้ยงระบบเศรษฐกิจให้เติบโตเข้มแข็งต่อไป” นายชาติชาย กล่าว
รัฐบาลไทย-ข่าวทำเนียบรัฐบาล-พม. จัดประชุมคณะกรรมการผู้สูงอายุแห่งชาติ (กผส.) พร้อมเสนอ ครม. เห็นชอบสังคมสูงวัยเป็นระเบียบวาระแห่งชาติ
วันพฤหัสบดีที่ 5 กรกฎาคม 2561
พม. จัดประชุมคณะกรรมการผู้สูงอายุแห่งชาติ (กผส.) พร้อมเสนอ ครม. เห็นชอบสังคมสูงวัยเป็นระเบียบวาระแห่งชาติ
พม. จัดประชุมคณะกรรมการผู้สูงอายุแห่งชาติ (กผส.) พร้อมเสนอ ครม. เห็นชอบสังคมสูงวัยเป็นระเบียบวาระแห่งชาติ
วันนี้ (5 ก.ค.61) เวลา 09.00 น. ณ ห้องประชุม 301 ตึกบัญชาการ 1 ทําเนียบรัฐบาลพลเอก ฉัตรชัย สาริกัลยะ รองนายกรัฐมนตรีเป็นประธานการประชุมคณะกรรมการผู้สูงอายุแห่งชาติ (กผส.) ครั้งที่ 3/2561 เพื่อเร่งขับเคลื่อนประเด็นสําคัญเร่งด่วนด้านผู้สูงอายุ โดยมีพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) และนางธนาภรณ์ พรมสุวรรณ อธิบดีกรมกิจการผู้สูงอายุ เข้าร่วมการประชุม
การประชุมคณะกรรมการผู้สูงอายุแห่งชาติ (กผส.) ครั้งที่ 3/2561 เป็นการประชุมเพื่อเร่งขับเคลื่อนประเด็นสําคัญเร่งด่วน ด้านผู้สูงอายุ โดยมีสาระสําคัญ ดังนี้
1. การเสนอคณะรัฐมนตรีให้ความเห็นชอบสังคมสูงวัยเป็นระเบียบวาระแห่งชาติ ซึ่งสอดคล้องกับข้อเสนอของสภานิติบัญญัติแห่งชาติต่อคณะรัฐมนตรี เมื่อวันที่ 3 กรกฎาคม 2561 เพื่อให้การบูรณาการในการทํางานรองรับการเป็นสังคมสูงอายุอย่างสมบูรณ์ ในปี 2564 ซึ่งมุ่งเน้นการทํางานเชิงรุกขับเคลื่อนประเด็นเร่งด่วน ในปี 2561 – 2564 โดยการปรับเปลี่ยนระบบกลไกการทํางานภาครัฐ 4 ประเด็น คือ 1) กําหนดให้สังคมสูงวัยเป็นระเบียบวาระแห่งชาติ 2) การปรับเปลี่ยนกฎหมาย ระเบียบปฏิบัติ ข้อบังคับให้เอื้อต่อ การทํางานด้านผู้สูงอายุ 3) ข้อมูลเพื่อรองรับสังคมสูงวัย และ 4) นวัตกรรมรองรับสังคมสูงวัย เพื่อนําไปสู่การพัฒนาคุณภาพชีวิตผู้สูงอายุอย่างยั่งยืน 6 ประเด็น คือ 1) การสร้างระบบคุ้มครองและสวัสดิการสังคมผู้สูงอายุ 2) การทํางานและสร้างรายได้สําหรับผู้สูงอายุ 3) ระบบสุขภาพเพื่อรองรับสังคมสูงวัย 4) ปรับสภาพแวดล้อมชุมชนและบ้านให้ปลอดภัยกับผู้สูงอายุ 5) ธนาคารเวลา และ 6) การสร้างความรอบรู้ให้คนรุ่นใหม่เตรียมความพร้อมทุกมิติ โดยเฉพาะในเรื่องการดูแลคุณภาพชีวิตผู้สูงอายุ โดยได้เห็นชอบมาตรฐาน การดูแลผู้สูงอายุ 3 เรื่อง ได้แก่ 1) สถานที่ดูแลผู้สูงอายุ ด้านความปลอดภัยและด้านการให้บริการ 2) หลักสูตรการดูแลผู้สูงอายุ 18 70 และ 420 ชั่วโมง และ 3) ผู้ดูแลผู้สูงอายุ เพื่อยกระดับคุณภาพการดูแลผู้สูงอายุให้มีประสิทธิภาพและเป็นไปตามมาตรฐาน
2. การแก้ไขเพิ่มเติมประกาศที่เกี่ยวข้อง เพื่อให้องค์กรปกครองท้องถิ่น สามารถดูแลผู้สูงอายระยะยาวที่มีภาวะพึ่งพิง โดยให้ค่าตอบแทนการผู้ดูแลผู้สูงอายุ
3. การจ่ายเงินช่วยเหลือเพื่อการยังชีพแก่ผู้สูงอายุที่มีรายได้น้อยที่ลงทะเบียนตามโครงการสวัสดิการแห่งรัฐ ผ่านบัตรสวัสดิการแห่งรัฐ ระยะเวลา 3 เดือน (กรกฎาคม – กันยายน 2561) โดยแบ่งจ่ายเป็น 2 กลุ่ม ดังนี้ 1) ผู้สูงอายุที่มีรายได้ไม่เกิน 30,000 บาทต่อปี ให้จ่าย 100 บาทต่อเดือน และ 2) ผู้สูงอายุที่มีรายได้เกิน 30,000 บาทต่อปี แต่ไม่เกิน 100,000บาทต่อปี ให้จ่าย50 บาทต่อเดือน
ทั้งนี้ ที่ประชุมได้มุ่งเน้นการบูรณาการการทํางานอย่างเป็นองค์รวมสู่เป้าหมายเดียวกันด้วยการเชื่อมโยงกลไกการทํางาน ตั้งแต่ระดับชาติ จังหวัด และพื้นที่ โดยเฉพาะองค์กรปกครองท้องถิ่น และภาคีเครือข่าย เพื่อปลดล็อคอุปสรรคในการทํางาน เช่น การปรับกฎหมายให้เอื้อต่อการดําเนินงาน การพัฒนารูปแบบการจัดสวัสดิการ และการนํานวัตกรรมมาใช้เพื่อให้ผู้สูงอายุได้เข้าถึงบริการ สวัสดิการของรัฐมากขึ้น เพื่อการพัฒนาคุณภาพชีวิตที่ดีอย่างยั่งยืนต่อไป
รัฐบาลไทย-ข่าวทำเนียบรัฐบาล-นายกฯ พอใจราคายางเริ่มปรับตัวสูงขึ้น พร้อมเร่งรัดทุกหน่วยทำงานอย่างเต็มที่ เพื่อช่วยเหลือเกษตรกร กำชับติดตามสถานการณ์ต่อเนื่องรับมือราคาผันผวน
วันจันทร์ที่ 17 ธันวาคม 2561
นายกฯ พอใจราคายางเริ่มปรับตัวสูงขึ้น พร้อมเร่งรัดทุกหน่วยทํางานอย่างเต็มที่ เพื่อช่วยเหลือเกษตรกร กําชับติดตามสถานการณ์ต่อเนื่องรับมือราคาผันผวน
นายกฯ พอใจราคายางเริ่มปรับตัวสูงขึ้น พร้อมเร่งรัดทุกหน่วยทํางานอย่างเต็มที่เพื่อช่วยเหลือเกษตรกร กําชับติดตามสถานการณ์ต่อเนื่องรับมือราคาผันผวน
วันที่ 17 ธันวาคม 2561 นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้รับรายงานจากกระทรวงเกษตรและสหกรณ์ว่า ขณะนี้ราคายางพาราเริ่มปรับตัวสูงขึ้นเป็นทิศทางเดียวกับตลาดล่วงหน้าต่างประเทศ โดยวันนี้ราคายางแผ่นดิบเฉลี่ยอยู่ที่ 39.64 บาท/กก. หลังจากก่อนหน้านี้เฉลี่ยต่ําสุดอยู่ที่ 38.07 บาท/กก. และราคายางแผ่นรมควันเฉลี่ยอยู่ที่ 43.19 บาท/กก. หลังจากก่อนหน้านี้เฉลี่ยต่ําสุดอยู่ที่ประมาณ 40.30 บาท/กก.
โดยนายกรัฐมนตรีเน้นย้ําว่า ปัจจัยสนับสนุนให้ราคายางมีแนวโน้มดีขึ้นนั้นส่วนหนึ่งมาจากมาตรการเร่งด่วนของภาครัฐ ทั้งโครงการบรรเทาความเดือดร้อนเกษตรกรชาวสวนยาง โครงการสร้างถนน 1 หมู่บ้าน 1 กิโลเมตร โครงการส่งเสริมสถาบันเกษตรกรให้มีบทบาทรักษาเสถียรภาพราคายาง มาตรการชอปช่วยชาติ 2561 นอกจากนี้ ราคาน้ํามันดิบยังปรับตัวเพิ่มขึ้น และผู้ประกอบการยางในประเทศมีความต้องการยางอย่างต่อเนื่อง
“นายกฯ ให้ความสําคัญกับเรื่องนี้มาก โดยได้เร่งรัดให้ทุกหน่วยทํางานอย่างเต็มที่เพื่อช่วยเหลือเกษตรกรและพอใจที่ราคายางเริ่มปรับตัวดีขึ้นแล้ว อย่างไรก็ตาม ท่านได้สั่งการให้หน่วยงานที่เกี่ยวข้องประเมินสถานการณ์ทั้งภายในและภายนอกประเทศอย่างใกล้ชิด เช่น ปัญหาภัยธรรมชาติ ภาวะเศรษฐกิจต่างประเทศ เพื่อรับมือกับผลกระทบที่อาจเกิดขึ้นกับราคายางของไทย”